Diari Oficial de la Generalitat Valenciana


Sumari del DOGV 5576, del 13-08-2007 (2007/9483)

RESOLUCIÓ de 16 de juliol de 2007, del director general de Relacions amb les Corts i Secretariat del Consell, de la Conselleria de Presidència de la Generalitat, per la qual es disposa la publicació del Convenio de col·laboració entre la Conselleria de Territori i Habitatge de la Generalitat i el Sistema Electrónico de Negociación de Derechos de Emisión de Dióxido de Carbono, SL. - SENDECO2 -.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5576

Data del DOGV
:   13-08-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/9483


Data del document
:   16-07-2007

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Territori i Vivenda
    * cooperació administrativa
    * empresa

RESOLUCIÓ de 16 de juliol de 2007, del director general de Relacions amb les Corts i Secretariat del Consell, de la Conselleria de Presidència de la Generalitat, per la qual es disposa la publicació del Convenio de col·laboració entre la Conselleria de Territori i Habitatge de la Generalitat i el Sistema Electrónico de Negociación de Derechos de Emisión de Dióxido de Carbono, SL. - SENDECO2 -. [2007/9483]  
Subscrit, després de la tramitació prèvia reglamentària, entre la conselleria de Territori i Habitatge de la Generalitat i el Sistema Electrónico de Negociación de Derechos de Emisión de Dióxido de Carbono, SL. - SENDECO2 ?, el 10 de gener de 2007, un Conveni de col·laboració, i en compliment del que establix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Comunitat Valenciana l'esmentat Conveni que ha quedat inscrit en el Registre de Convenis amb el número 0991/007, i que figura com a annex d'esta resolució.  
València, 16 de juliol de 2007.- El director general de Relacions amb les Corts i Secretariat del Consell: Ángel Mompó Romero.  
Conveni de col·laboració entre la conselleria de Territori i Habitatge de la Generalitat i el Sistema Electrónico de Negociación de Derechos de Emisión de Dióxido de Carbono, SL - SENDECO2 -  
València, 10 de gener de 2007  
REUNITS  
D'una part, el conseller de Territori i Habitatge de la Generalitat, Esteban González Pons, de conformitat amb el Decret 2/2006, de 29 de maig, del president de la Generalitat, pel qual s'assigna la titularitat de les conselleries amb competències executives en què s'organitza l'administració de la Generalitat, en nom i representació d'aquesta, d'acord amb les facultats que li conferix la Llei 5/1983, de 30 de desembre, del Govern Valencià.  
I d'una altra, Javier A. Tordable Parcerisa com a director general del Sistema Electrónico de Negociación de Derechos de Emisión de Dióxido de Carbono, SL (d'ara endavant, SENDECO2), segons escriptura atorgada en data 8 de maig de 2006 pel notari de Barcelona Jesús-Luis Jiménez Pérez, número de protocol 1225.  
Ambdues parts es reconeixen amb capacitat suficient per a concertar el present conveni.  
EXPOSEN  
Primer. Que en el marc del mandat global de protecció del medi ambient dels articles 45 i 149.1.23 de la Constitució i l'article 50.6 de l'Estatut d'Autonomia de la Comunitat Valenciana, aprovat mitjançant una Llei orgànica 1/2006, de 10 d'abril, s'atorga a la Generalitat Valenciana les competències de desenvolupament legislatiu i execució de la legislació bàsica de l'Estat en matèria de medi ambient, sense perjudici de les facultats per a establir normes addicionals de protecció.  
Segon. Que el Decret 137/2006, de 29 de setembre, del Consell, pel qual s'aprova el Reglament orgànic i funcional de la conselleria de Territori i Habitatge atribuïx a la Direcció General de Qualitat Ambiental les competències en matèria d'avaluació i difusió de la qualitat ambiental.  
Tercer: Que la Llei 1/2005, de 9 de març, de comerç de drets d'emissió, per la qual es trasllada la Directiva 2003/87/CE del Parlament Europeu i del Consell, de 13 d'octubre del 2003, establix un règim per al comerç de drets d'emissió de gasos d'efecte hivernacle per a aconseguir que la Comunitat i els seus estats membres puguen complir el compromís de reducció d'emissions de gasos d'efecte hivernacle, que van assumir en ratificar el Protocol de Kyoto en la Convenció marc de Nacions Unides sobre el canvi climàtic, el 30 de maig del 2002.  
Quart. Que SENDECO2, la borsa espanyola de drets i crèdits d'emissió, és una companyia de capital privat que forma part de l'Alianza Pan Europea Climex i constituïx la primera plataforma espanyola de negociació i intermediació de drets d'emissió de CO2, fundada al setembre 2004 per a proporcionar a les grans, mitjanes i xicotetes empreses, un sistema basat en Internet per a la negociació al comptat de drets d'emissió d'una manera segura, eficient, transparent i igualitària.   
Cinqué. Que la conselleria de Territori i Habitatge, sobrepassant les obligacions que li atribuïx la Llei 1/2005, de 9 de març, desitja aportar a les empreses de la Comunitat Valenciana un servei addicional relacionat amb l'àmbit financer del comerç de drets d'emissió, a fi que disposen de les majors facilitats per al compliment d'aquesta nova obligació imposada per la normativa ambiental.  
Sisé. Que SENDECO2 desitja establir relacions amb el teixit industrial valencià, per ser un dels més extensos i dinàmics del territori nacional, incorporant les empreses valencianes al sistema de compravenda d'unitats d'emissió de gasos d'efecte hivernacle.  
Que, d'acord amb l'anterior, ambdues parts es reconeixen mútuament la competència i la capacitat suficient per a subscriure el present conveni i, a l'efecte,  
ACORDEN  
Primer  
És objecte d'aquest conveni establir un marc de col·laboració entre la conselleria de Territori i Habitatge i SENDECO2, a fi de protegir els interessos de la indústria valenciana, proporcionant a les instal·lacions afectades per la Llei 1/2005, de 9 de març, de comerç de drets d'emissió, tota la informació i l'ajuda necessària que requerisquen per al compliment de les seus comeses, així com prestar-los un servei addicional relacionat amb l'àmbit financer del comerç de drets d'emissió, de manera que disposen de les majors facilitats per a complir aquesta nova obligació imposada per la normativa ambiental.   
Segon  
La conselleria de Territori i Habitatge autoritza SENDECO2 a exposar el segell identificatiu de la Generalitat Valenciana al costat del nom de l'empresa en les seues activitats. La imatge de la Generalitat només constarà a l'efecte de mostrar el suport institucional que la conselleria de Territori i Habitatge oferix a SENDECO2, això no implica sota cap circumstància que puga comprometre aquesta Administració en més obligacions que les derivades del present conveni.  
Així mateix, la conselleria de Territori i Habitatge es compromet a la promoció i la divulgació activa del present conveni entre els diferents departaments de la Generalitat Valenciana, el sector públic valencià i les empreses afectades pel comerç de drets d'emissió.  
La conselleria oferix el seu coneixement i experiència en el sector mediambiental a SENDECO2.  
Tercer  
SENDECO2 realitzarà activitats de formació, educació i divulgació dirigides a les empreses valencianes afectades pel Protocol de Kyoto a fi que disposen d'un adequat coneixement del mercat de diòxid de carboni i hi accedisquen amb totes les garanties.  
SENDECO2 designarà un representant amb base a la Comunitat Valenciana que es dedicarà de forma exclusiva al tracte amb les empreses valencianes i amb l'administració de la Generalitat Valenciana.  
SENDECO2 integrarà la conselleria de Territori i Habitatge en el Consell Interterritorial del Mercat, òrgan consultiu en matèria de comerç de drets d'emissió constituït per SENDECO2 i les comunitats autònomes que hagen establit convenis de col·laboració amb aquesta.   
Quart  
El present conveni té naturalesa administrativa, i regix en la seua interpretació i desenvolupament l'ordenament juridicoadministratiu, amb expressa submissió de les parts a la jurisdicció contenciosa administrativa  
Cinqué  
El present conveni entrarà en vigor a partir de la data de la firma i estendrà la seua vigència entenent-se prorrogat per anys naturals si no hi ha denúncia per alguna de les parts. La denúncia ha de comunicar-se amb una antelació mínima de tres mesos a la finalització del conveni inicial o de cada una de les seues pròrrogues.  
Sisé  
Serà causa d'extinció del present conveni el mutu acord de les parts, així com l'incompliment de les obligacions adquirides per raó d'aquest. En tot cas, siga quina siga la causa d'extinció, els responsables del seu seguiment queden facultats per a acordar el que siga necessari per a portar a bon terme les actuacions que es troben en curs.  
Seté  
El present conveni no comportarà obligacions econòmiques per a cap de les parts.   
I en prova de conformitat amb tot el que antecedix, ambdues parts subscriuen el present conveni en triple versió exemplar en el lloc i la data en l'encapçalament expressats.  
El conseller de Territori i Habitatge  
Esteban González Pons  
El director general de Sistema Electrónico de Negociación de Derechos de Emisión de Dióxido de Carbono, SL  
Javier A. Tordable Parcerisa